علمات “كود” من مصادر مطلعة، أن الفرقة القضائية التابعة لسرية درك أكادير، تمكنات من إعتقال واحد من المشتبه فيهم فجريمة القتل البشعة لي وقعات قبل 20 يوم ، ولي خلقات إستنفار كبير فصفوف الأجهزة الأمنية، بعد انتشار صور للجثة فتطبيق “واتساب” . وكانو الجناة قطعو للجثة راسها وأطراف الجسد، قبل ما يلوحوها فأحد الأودية بالمنطقة الجبلية “العين السخونة” ضواحي مدينة أكادير. وكشفات المصادر، أن التحليلات المخبرية الي تدارت على الجثة، مكنات من تحديد هوية الضحية، وهو شخص ثلاثيني كينحادر من الجنوب. ورجحت مصادر مطلعة أن الهدف من تشويه الجثة ، كان هو محاولة الجناة يضللو المحققين ويطمسو معالم الجريمة ، قبل ما يتم كشف هاذ اللغز وطارو على واحد من المشتبه فيهم ، وباقي كيحققو معاه ، باش يوصلو للشركاء ديالو من المتورطين فهاد الجريمة البشعة بزاف. 
ها جديد الجثة الي لقاوها بلا راس وأطراف ف”العين السخونة” نواحي أكادير